Togarinn sem Jakob Valgeir ehf. í Bolungarvík festi kaup í haust er lagður af stað til Íslands . Haft er eftir Guðbjarti Flosasyni framleiðslustjóra Jakobs Valgeirs á vefnum bb.is að von sé á togaranum til Bolungarvíkur á morgun . Skipið verður til sýnist milli kl. 14 og 18 þann dag . Skipið fær nafnið Sirrý og mun bera einkennisstafina ÍS 36 en siglir til Íslands undir norsku flaggi og nafninu Stamsund . Það er norsk áhöfn sem siglir skipinu heim og afhendir Jakobi Valgeir skipið formlega . Guðbjartur segir að togarinn fari ekki á veiðar strax . Fyrsti verði Sirrý siglt inn á Ísafjörð þar sem 3X Technology og Vélsmiðjan Þristur munu taka millidekkið í gegn en meðal annars á að setja upp Rotex-kerfi frá 3X . Hann gerir ráð fyrir að vinnan við millidekkið taki tvær til þrjár vikur .